Adatkezelési tájékoztató

A Seregélyesi Baptista Általános Iskola és Alapfokú Művészeti Iskola látja el **az „Indulj el egy úton…!” természetismereti és turisztikai vetélkedő** előkészítésével, szervezésével, lebonyolításával összefüggő, a versenykiírásban meghatározott feladatokat. Jelen tájékoztató célja a vetélkedő lebonyolításához szükséges személyes adatok, versenyeredmények, valamint a dokumentációhoz szükséges fényképek kezelése során felmerülő adatkezelési körülmények ismertetése az Európai Parlament és a Tanács 2016/679/EU Rendelete (Általános Adatvédelmi Rendelet, továbbiakban: GDPR) rendelkezéseivel összhangban.

# Az adatkezelő személye

Név: Seregélyesi Baptista Általános Iskola és AMI

Képviseli: Sajtos József

Székhely: 8111 Seregélyes, Fő u. 201.

Levelezési cím: 8111 Seregélyes, Fő u. 201.

Honlap: seregelyes.baptistaoktatas.hu

Adatvédelmi tisztviselő: Wancsakovszky Norbert

Tel.: (+36) 22/447-012

E-mail: seregelyes@baptistaoktatas.hu

# Az adatkezelés célja

Az iskola a felhasználó által rendelkezésre bocsátott adatokat célhoz kötötten, kizárólag az **„Indulj el egy úton…!” természetismereti és turisztikai vetélkedő** lebonyolítása és dokumentálása érdekében kezeli.

# Az adatkezelés jogalapja

Az adatkezelés jogalapja a GDPR 6. cikk (1) bekezdés a) pontja alapján a törvényes képviselő, vagy – 16. életévét betöltött tanuló esetében – a tanuló önkéntes hozzájárulása. A törvényes képviselő, illetve a 16. évet betöltött tanuló a mellékelt Hozzájáruló nyilatkozat kitöltésével, saját kezű aláírásával hitelesítve, a dokumentum pdf formátumú feltöltésével vagy a Hozzájáruló nyilatkozat postai úton történő elküldésével adja hozzájárulását az adatok kezeléséhez. Az érintett hozzájárulását bármikor visszavonhatja. A hozzájárulás visszavonása nem érinti a visszavonás előtt a hozzájárulás alapján végrehajtott adatkezelés jogszerűségét.

# Milyen adatokat kezel a Seregélyesi Baptista Általános Iskola és AMI?

* a tanuló neve
* oktatási azonosító száma
* évfolyama
* életkora
* a tanuló intézményének neve és OM azonosító száma
* versenyeredmények
* a versenyen résztvevők képmása

# Adatfeldolgozók

Az adatkezelés során az iskola nem vesz igénybe adatfeldolgozót.

# Meddig kezeli a Seregélyesi Baptista Általános Iskola és AMI az Ön által megadott adatokat?

Adatkezelő a vetélkedő lebonyolításához szükséges adatokat 2023. december 31. napjáig, a képfelvételeket a hozzájárulás visszavonásáig kezeli.

# Az adatokhoz hozzáférők köre

A jelentkezés során a személyes adatokhoz feladataik ellátása érdekében kizárólag az Adatkezelő arra jogosult munkatársai férhetnek hozzá. Az adatokat harmadik személy részére nem adja át.

# Hogyan védi adatkezelő az Ön személyes adatait?

A Seregélyesi Baptista Általános Iskola és AMI gondoskodik az adatok biztonságáról, megteszi továbbá mindazon technikai és szervezési intézkedéseket, melyek a GDPR érvényre juttatásához szükségesek: az adatokat védi a jogosulatlan hozzáférés, megváltoztatás, továbbítás, nyilvánosságra hozatal, törlés vagy megsemmisítés, valamint a véletlen megsemmisülés és sérülés ellen.

# Önnek milyen jogai vannak kezelt adataival kapcsolatban?

**Tájékoztatáshoz való jog:** A Seregélyesi Baptista Általános Iskola és AMI megfelelő intézkedéseket tesz annak érdekében, hogy az Ön részére a személyes adatok kezelésére vonatkozó információkat és egyéb tájékoztatást tömör, átlátható, érthető és könnyen hozzáférhető formában, világosan és közérthetően megfogalmazva nyújtsa, különösen a gyermekeknek címzett bármely információ esetében.

**Adatokhoz való hozzáférés joga:** Ön jogosult arra, hogy a Seregélyesi Baptista Általános Iskola és AMI-tól visszajelzést kapjon arra vonatkozóan, hogy személyes adatainak kezelése folyamatban van-e, és ha ilyen adatkezelés folyamatban van, jogosult arra, hogy a személyes adatokhoz és a kapcsolódó adatkezelési információkról tájékoztatást kapjon. Igény esetén a Seregélyesi Baptista Általános Iskola és AMI az adatkezelés tárgyát képező személyes adatok másolatát az Ön rendelkezésére bocsátja oly módon, hogy a jog gyakorlása nem érintheti hátrányosan mások jogait és szabadságait.

**Helyesbítéshez való jog:** Ön jogosult arra, hogy kérésére a Seregélyesi Baptista Általános Iskola és AMI indokolatlan késedelem nélkül helyesbítse a rá vonatkozó pontatlan személyes adatokat. Az adatok valóságtartalmát Önnek bizonyítani szükséges.

**Törléshez való jog:** Ön jogosult arra, hogy kérésére a Seregélyesi Baptista Általános Iskola és AMI indokolatlan késedelem nélkül törölje a rá vonatkozó személyes adatokat. Ön abban az esetben nem gyakorolhatja a törléshez való jogát, amennyiben az adatkezelés szükséges a személyes adatok kezelését előíró, az adatkezelőre alkalmazandó uniós vagy tagállami jog szerinti kötelezettség teljesítése, illetve közérdekből vagy az adatkezelőre ruházott közhatalmi jogosítvány gyakorlása keretében végzett feladat végrehajtása céljából; jogi igények előterjesztéséhez, érvényesítéséhez, illetve védelméhez, vagy az adatkezelésnek van egyéb jogalapja.

**Az adatkezelés korlátozásához való jog:** Ön jogosult arra, hogy kérésére a Seregélyesi Baptista Általános Iskola és AMI korlátozza az adatkezelést, ha a GDPR 18. cikk (1) bekezdésében foglalt feltételek valamelyike teljesül. Korlátozás esetén az iskola az adatokat a tárolás kivételével nem kezeli, a korlátozás feloldását megelőzően értesíti Önt.

**Az adathordozhatósághoz való jog:** Ön jogosult arra, hogy az önre vonatkozó, ön által a Seregélyesi Baptista Általános Iskola és AMI rendelkezésére bocsátott személyes adatokat tagolt, széles körben használt, géppel olvasható formátumban megkapja, továbbá jogosult arra, hogy ezeket az adatokat a Seregélyesi Baptista Általános Iskola és AMI egy másik adatkezelőnek továbbítsa, ha az adatkezelés az érintett hozzájárulásán vagy szerződésen alapul és az adatkezelés automatizált módon történik.

**Tiltakozáshoz való jog:** Ön jogosult tiltakozni az adatkezelés ellen, ha a Seregélyesi Baptista Általános Iskola és AMI a személyes adatot közvetlen üzletszerzés, közvélemény-kutatás vagy tudományos kutatás céljából továbbítaná, felhasználná. Ön tiltakozhat az adatkezelés ellen akkor is, ha Ön szerint a személyes adatok kezelése kizárólag az adatkezelő jogi kötelezettsége teljesítéséhez, vagy jogos érdekének érvényesítéséhez szükséges, kivéve a jogszabályi felhatalmazáson alapuló adatkezeléseket.

A Seregélyesi Baptista Általános Iskola és AMI indokolatlan késedelem nélkül, de a kérelem beérkezésétől számított egy hónapon belül tájékoztatja Önt a fenti érintetti jogok gyakorlásával kapcsolatos kérelem nyomán hozott intézkedésekről. Ha a Seregélyesi Baptista Általános Iskola és AMI nem tesz intézkedéseket az érintett kérelme nyomán, késedelem nélkül, de legkésőbb a kérelem beérkezésétől számított egy hónapon belül tájékoztatja Önt az intézkedés elmaradásának okairól, valamint arról, hogy az érintett panaszt nyújthat be az adatvédelmi hatóságnál, és élhet bírósági jogorvoslati jogával.

Ha a Seregélyesi Baptista Általános Iskola és AMI-nak kétségei vannak a kérelmet benyújtó természetes személy kilétével kapcsolatban, további, az érintett személyazonosságának megerősítéséhez szükséges információk nyújtását kérheti.

# Jogérvényesítési lehetőségek

Ön tájékoztatást kérhet az adatkezelőtől arról, hogy mely személyes adatait kezeli, ezt a jogát azonban szükség esetén – az adatkezelés jellegére tekintettel, éppen adatainak védelme érdekében – csak előzetes személyazonosítást követően gyakorolhatja. Erre irányuló igénye esetén kérjük, hogy azt a seregelyes@baptistaoktatas.hu email címen, vagy az 1. pont szerinti elérhetőségek bármelyikén jelezze felénk. Ugyanezen az elérhetőségeken fogadjuk az adatkezelés jogszerűségével kapcsolatos panaszokat is.

Ön jogainak megsértése esetén bírósághoz fordulhat, valamint panaszt tehet a Nemzeti Adatvédelmi és Információszabadság Hatóságnál (www.naih.hu) (1055 Budapest, Falk Miksa utca 9-11.; ugyfelszolgalat@naih.hu; 1363 Budapest, Pf.: 9.). A per – az érintett választása szerint – az érintett lakóhelye vagy tartózkodási helye szerinti törvényszék előtt is megindítható, amely soron kívül jár el az ügyben. Javasoljuk, hogy mielőtt a Nemzeti Adatvédelmi és Információszabadság Hatósághoz vagy a bírósághoz fordulna, keresse meg adatvédelmi tisztségviselőnket a seregelyes@baptistaoktatas.hu e-mail címen, vagy a fenti elérhetőségek valamelyikén, hogy panaszát orvosolhassuk.

# Kikötés

A Seregélyesi Baptista Általános Iskola és AMI fenntartja a jogot, hogy az adatkezelési tájékoztatót megváltoztassa. Erre különösen akkor kerülhet sor, ha jogszabály azt kötelezővé teszi. A tájékoztató változása nem jelentheti az adatok céltól eltérő kezelését. A változások 8 nappal az új tájékoztatás honlapon történő közzétételét követően válnak hatályossá.

A felhasználó tisztában van azzal, hogy az általa megadott adatok helyességéért neki kell felelősséget vállalnia.